KAPITOLU 2

Ġestjoni baġitarja u finanzjarja

WERREJ

Introduzzjoni 2.1–2.3

Ġestjoni baġitarja fl-2018 2.4–2.21

L-impenji u l-pagamenti disponibbli fil-baġit kważi ntużaw kompletament 2.4–2.7

Dewmien fl-implimentazzjoni tal-Fondi SIE affettwa l-implimentazzjoni tal-QFP 2.8–2.21

Prinċipalment minħabba d-dewmien, ammonti sostanzjali ta’ prefinanzjament annwali mhux użat għall-Fondi SIE ntraddu lura lill-baġit tal-UE 2.9–2.11

Ammont sinifikanti tal-marġni globali għall-pagamenti ma kienx meħtieġ 2.12–2.16

L-impenji pendenti qed ikomplu jiżdiedu 2.17–2.18

Hemm riskju li l-approprjazzjonijiet ta' pagament għall-baġits futuri ma jkunux suffiċjenti 2.19–2.21

Kwistjonijiet fil-qasam tal-ġestjoni finanzjarja li huma relatati mal-baġit għall-2018 u mal-futur 2.22–2.41

L-assorbiment tal-Fondi SIE mill-Istati Membri għadu problematiku 2.22–2.24

Iż-żieda fil-garanziji żżid l-esponiment tal-baġit tal-UE għal riskji 2.25–2.32

Il-Bank Ewropew tal-Investiment — parti integrali mill-arkitettura tal-UE, iżda l-arranġamenti tal-obbligu ta’ rendikont huma differenti 2.33–2.41

Konklużjonijiet u rakkomandazzjonijiet 2.42–2.48

Konklużjonijiet 2.42–2.47

Rakkomandazzjonijiet 2.48

Anness 2.1 — Mandati mogħtija lill-BEI mill-UE — kategoriji prinċipali

Anness 2.2 — Strumenti finanzjarji tal-UE li huma mmaniġġjati mill-Grupp tal-BEI

Introduzzjoni

2.1. Dan il-kapitolu jippreżenta l-analiżi li wettaqna ta’ kwistjonijiet fil-qasam tal-ġestjoni baġitarja u finanzjarja. Huwa jidentifika wkoll ir-riskji u l-isfidi li l-baġit tal-UE se jiffaċċja fis-snin li ġejjin, abbażi tax-xogħol attwali tagħna u tal-fehmiet li esprimejna fir-rapporti speċjali, fl-analiżijiet rapidi dwar każijiet speċifiċi, fid-dokumenti informattivi u analitiċi, u fl-opinjonijiet tagħna.

2.2. Qafas Finanzjarju Pluriennali (QFP) 2021–2027 il-ġdid awtorità baġitarja ). In-negozjati jinsabu għaddejjin bl-għan li jintlaħaq ftehim qabel tmiem l-2019. Aħna esprimejna l-fehmiet tagħna dwar is-suġġett f’dokument informattiv u analitiku F’Mejju 2018, il-Kummissjoni ppreżentat il-proposta tagħha għall-(QFP) 2021–2027 il-ġdid ( 1 ) lill-Parlament Ewropew u lill-Kunsill (li flimkien jiffurmaw l-). In-negozjati jinsabu għaddejjin bl-għan li jintlaħaq ftehim qabel tmiem l-2019. Aħna esprimejna l-fehmiet tagħna dwar is-suġġett f’dokument informattiv u analitiku ( 2 )

2.3. Il-ħruġ tar-Renju Unit mill-UE ma jaffettwax il-kontijiet baġitarji tal-2018. F’partijiet mill-analiżi tagħna, aħna nagħmlu projezzjonijiet dwar il-baġits futuri tal-UE. F’dawn il-każijiet, aħna assumejna li l-abbozz ta’ ftehim dwar il-ħruġ, bejn ir-Renju Unit u l-UE ( 3 ) , se jiġi approvat u implimentat.

Ġestjoni baġitarja fl-2018

L-impenji u l-pagamenti disponibbli fil-baġit kważi ntużaw kompletament

2.4. Kull sena, l-awtorità baġitarja tiffissa limitu fuq l-obbligi finanzjarji l-ġodda tal-UE ( approprjazzjonijiet ta’ impenn ), kif ukoll fuq il-pagamenti li jistgħu jsiru mill-baġit tal-UE ( approprjazzjonijiet ta’ pagament ).

2.5. Fl-2018, l-approprjazzjonijiet ta' impenn intużaw kważi kollha kemm huma. Minn EUR 160,7 biljun li kienu disponibbli fil-baġit tal-UE għall-2018, intużaw EUR 159,9 biljun (99,5 %) (ara l- Kaxxa 2.1 ).

2.7. Id-differenza bejn il-baġit inizjali u dak finali kienet żgħira. Is-sitt baġits emendatorji adottati fl-2018 żiedu biss EUR 583 miljun ( 8 ) f’approprjazzjonijiet ta' impenn u EUR 87 miljun f’approprjazzjonijiet ta' pagament. Kaxxa 2.1 Implimentazzjoni tal-baġit fl-2018 Nota: Il-limitu massimu tal-QFP huwa l-ammont massimu annwali li jista’ jintuża skont ir-Regolament attwali dwar il-QFP. Madankollu, l-approprjazzjonijiet ta' impenn u l-użu tagħhom jistgħu jaqbżu l-limitu massimu bil-valur tal-istrumenti speċjali (ara l-Artikolu 3(2) tar-Regolament dwar il-QFP). Sors: Il-kontijiet annwali konsolidati tal-Unjoni Ewropea — Sena finanzjarja 2018, ir-Rapporti dwar l-implimentazzjoni tal-baġit u n-Noti ta' spjegazzjoni — in-Noti 4.1-4.3 u l-aġġustament tekniku għall-2018.

Dewmien fl-implimentazzjoni tal-Fondi SIE affettwa l-implimentazzjoni tal-QFP

2.8. impenji pluriennali, u t-talbiet għal pagament jistgħu jaslu fi kwalunkwe sena sussegwenti. Id-dewmien fl-implimentazzjoni tal-Fondi SIE, li l-Kummissjoni osservat preċedentement u li aħna kkonfermajna Il-Fondi SIE jinfluwenzaw l-ippjanar u l-implimentazzjoni tal-QFP għal żewġ raġunijiet prinċipali. L-ewwel nett, huma jikkostitwixxu parti sostanzjali mill-QFP. It-tieni nett, huma jiġu implimentati permezz ta’pluriennali, u t-talbiet għal pagament jistgħu jaslu fi kwalunkwe sena sussegwenti. Id-dewmien fl-implimentazzjoni tal-Fondi SIE, li l-Kummissjoni osservat preċedentement u li aħna kkonfermajna ( 9 ) , qed ikompli jħalli impatt fuq is-snin finali ta’ dan il-QFP. Aħna nosservaw li, għall-Fond Agrikolu Ewropew għall-Iżvilupp Rurali (FAEŻR), ir-rati ta’ implimentazzjoni kienu konsiderevolment ogħla minn dawk għal Fondi SIE oħra. Klejms għall-pagamenti li jammontaw għal valur sostanzjali ddewmu u se jiġu ppreżentati fis-snin li ġejjin. Dan affettwa l-użu tal-prefinanzjament u l-evoluzzjoni tal-impenji pendenti, u se jaffettwa l-ħtiġijiet għal approprjazzjonijiet ta' pagament fil-bidu tal-QFP li jmiss, kif deskritt hawn taħt.

Prinċipalment minħabba d-dewmien, ammonti sostanzjali ta’ prefinanzjament annwali mhux użat għall-Fondi SIE ntraddu lura lill-baġit tal-UE

2.9. Kull sena, l-Istati Membri jirċievu prefinanzjament annwali għall-operazzjonijiet tal-Fondi SIE (ħlief il-FAEŻR) mill-baġit tal-UE ( 10 ) . Jekk Stat Membru jippreżenta klejms għal ammont li jkun inqas mill-prefinanzjament riċevut, il-prefinanzjament mhux użat jintradd lura lill-baġit tal-UE fis-sena ta’ wara. Dan iseħħ bħala parti mill-proċedura annwali għall-eżaminar u l-aċċettazzjoni tal-kontijiet għall-Fondi SIE, li ġiet introdotta fil-QFP attwali u ġiet applikata għall-ewwel darba fl-2017.

2.10. Dawn l-ammonti ta’ prefinanzjament mhux użat jerġgħu jiddaħħlu fil-baġit bħala dħul assenjat . Huma jiġu assenjati biex jintużaw biss għal-linji baġitarji rilevanti tal-Fondi SIE. L-ammonti jsiru approprjazzjonijiet ta’ impenn u approprjazzjonijiet ta' pagament li jinżdiedu ma’ dawk fil-baġit ta’ dik is-sena. L-approprjazzjonijiet ta’ impenn jintużaw immedjatament. Imbagħad, l-approprjazzjonijiet ta’ pagament iridu jintużaw għal pagamenti favur l-Istati Membri f’dik l-istess sena jew inkella fis-sena ta’ wara biex ma jiġux ikkanċellati.

2.11. L-Istati Membri rċevew prefinanzjament annwali ta’ EUR 6,8 biljun fl-2016 u ta’ EUR 9,0 biljun fl-2017. Prinċipalment minħabba d-dewmien fl-implimentazzjoni, l-Istati Membri raddew lura ammonti sostanzjali minn dan il-prefinanzjament annwali mhux użat, jiġifieri EUR 6,6 biljun fl-2017 u EUR 8,1 biljun fl-2018 rispettivament. Dan żied sinifikattivament id-dħul assenjat f’dawn is-sentejn. L-approprjazzjonijiet ta’ pagament li nħolqu minn dawn l-ammonti mroddijin lura ntużaw biex jitwettqu pagamenti fuq klejms ippreżentati mill-Istati Membri lil hinn mill-baġit approvat għas-sena, li ammontaw għal EUR 5,4 biljun fl-2017 u EUR 6,9 biljun fl-2018 (ara l- Kaxxa 2.2 hawn taħt). Li kieku dawn l-approprjazzjonijiet ta’ pagament ma kinux disponibbli biex jerġgħu jintużaw, dan seta’ jirrikjedi l-użu tal-marġni globali għall-pagamenti (MGP) fl-2018. Kaxxa 2.2 Ammonti li tħallsu minn dħul assenjat Sors: Il-QEA, ibbażat fuq ir-Rapporti tal-Kummissjoni Ewropea dwar il-ġestjoni baġitarja u finanzjarja għall-perjodu 2014–2018.

Ammont sinifikanti tal-marġni globali għall-pagamenti ma kienx meħtieġ

2.12. Il-marġni globali għall-pagamenti (MGP) huwa mekkaniżmu li ġie introdott fil-QFP attwali biex iżid il-flessibbiltà tal-approprjazzjonijiet ta' pagament. L-għan tiegħu huwa li tiġi evitata sitwazzjoni fejn ma jkunx jifdal aktar approprjazzjonijiet ta' pagament, kif seħħ fl-aħħar snin tal-QFP preċedenti ( 11 ) . Il-mekkaniżmu jippermetti t-trasferiment tal-approprjazzjonijiet li kull sena ma jkunux intużaw, fi ħdan il-limitu massimu tal-QFP, biex b’hekk jintużaw fis-snin li ġejjin.

2.13. L-ammont ta’ MGP disponibbli li ġie ttrasferit mis-snin preċedenti għall-perjodu 2018–2020 huwa ta’ EUR 33,7 biljun (2018: EUR 5,3 biljun, 2019: EUR 12,9 biljun u 2020: EUR 15,5 biljun) (ara l- Kaxxa 2.3 ). Fil-qafas tal-QFP, l-użu tal-MGP huwa stabbilit f’limitu massimu ta’ EUR 36,5 biljun fil-perjodu 2018–2020 (2018: EUR 8,0 biljun, 2019: EUR 12,9 biljun u 2020: EUR 15,5 biljun). Kaxxa 2.3 MGP disponibbli u limiti massimi Nota: L-allokazzjoni tal-MGP ta’ sena partikolari hija bbażata fuq il-profil tal-ħtiġijiet ta’ pagament mistennija mill-Kummissjoni. Sors: Il-QEA, ibbażat fuq l-aġġustamenti tekniċi li saru fil-QFP, kif ukoll fuq ir-rapporti dwar l-implimentazzjoni tal-baġit u n-noti ta’ spjegazzjoni tal-kontijiet konsolidati tal-UE.

2.14. Fl-2018, l-ebda pagament addizzjonali ma kien meħtieġ, u l-ammont ta’ EUR 5,3 biljun tal-MGP disponibbli minn snin preċedenti ma kienx meħtieġ. Madankollu, dan l-ammont ma setax jiġi riportat minħabba li l-limitu massimu tal-MGP għall-2019 u dak għall-2020 kienu ntlaħqu. Għall-istess raġuni, ammont addizzjonali ta’ EUR 11,2 biljun f’approprjazzjonijiet ta' pagament li ma ntużawx fl-2018 ( 12 ) ukoll ma setax jiġi ttrasferit għall-2019 jew għall-2020.

2.15. Skont il-baġit inizjali għall-2019, l-ammont ta’ EUR 12,9 biljun tal-MGP disponibbli għas-sena lanqas mhu se jkun meħtieġ biex jiġu koperti r-rekwiżiti ta’ pagament ( 13 ) . Barra minn hekk, skont l-abbozz ta’ baġit għall-2020 ( 14 ) , mill-EUR 15,5 biljun tal-MGP disponibbli, jista’ jkun li mhux l-ammont kollu jkun meħtieġ fl-2020. Għalhekk, it-total ta’ EUR 33,7 biljun fl-MGP disponibbli jista’ ma jkunx meħtieġ għall-perjodu 2018–2020.

2.16. Dment li l-ħtiġijiet ta’ pagament ma jiżdidux fil-perjodu 2019–2020, sal-2020 l-ammont ta’ EUR 33,7 biljun disponibbli taħt l-MGP se jkun għadu ma ntużax. Flimkien mal-EUR 11,2 biljun f’approprjazzjonijiet ta' pagament mhux użati mill-2018, li ma setgħux jiġu ttrasferiti għas-snin li ġejjin (ara l-paragrafu 2.14), it-total jiżdied għal EUR 44,9 biljun f’approprjazzjonijiet ta' pagament li jistgħu jkunu għadhom ma ntużawx sal-2020. Il-flessibbiltà pprovduta mill-MGP se tintemm flimkien mal-QFP attwali fl-2020. Hija ma tista’ tindirizza l-ebda ħtieġa ta’ flessibbiltà fil-QFP li jmiss (ara l-paragrafi 2.19–2.21).

L-impenji pendenti qed ikomplu jiżdiedu

2.17. Kaxxa 2.4 ). Ibbażat fuq il-previżjoni fuq terminu twil tal-Kummissjoni L-impenji pendenti komplew jiżdiedu, u laħqu EUR 281,2 biljun fi tmiem l-2018 (2017: EUR 267,3 biljun). Dawn żdiedu b’36 % (EUR 73,7 biljun) matul l-aħħar seba’ snin mill-2011 ’il hawn, jiġifieri s-sena korrispondenti tal-QFP preċedenti (ara l-). Ibbażat fuq il-previżjoni fuq terminu twil tal-Kummissjoni ( 15 ) , l-impenji pendenti se jilħqu l-ammont ta’ EUR 313,8 biljun sal-2023, stima li tqarreb lejn il-projezzjonijiet tagħna. Kaxxa 2.4 Impenji pendenti, impenji u pagamenti inklużi projezzjonijiet sal-2023 Sors: Għall-perjodu 2007–2018: il-kontijiet annwali konsolidati tal-UE. Għall-projezzjonijiet: il-QEA, ibbażat fuq il-Baġit 2019 u d-dokument COM(2018) 687 final — Rapport tal-Kummissjoni lill-Parlament Ewropew u lill-Kunsill — Previżjoni fuq terminu twil ta’ flussi ta’ dħul u flussi ta’ ħruġ futuri tal-baġit tal-UE (2019–2023).

2.18. Aħna analizzajna l-impenji pendenti b’mod estensiv fl-analiżi rapida tagħna dwar każ speċifiku intitolata: “Impenji pendenti fil-baġit tal-UE — Ħarsa aktar mill-qrib” ( 16 ) , li tkopri l-perjodu sa tmiem l-2017. Aħna kkonkludejna li t-tliet raġunijiet prinċipali kkontribwew għaż-żieda tagħhom: id-differenza annwali bejn l-approprjazzjonijiet ta’ impenn u l-approprjazzjonijiet ta’ pagament, l-implimentazzjoni bil-mod tal-Fondi SIE u ż-żieda fid-daqs tal-baġit tal-UE.

Hemm riskju li l-approprjazzjonijiet ta' pagament għall-baġits futuri ma jkunux suffiċjenti

2.19. Hemm riskju li mhuwiex se jkun hemm biżżejjed approprjazzjonijiet ta' pagament disponibbli biex ikopru l-ammonti kollha dovuti fl-ewwel snin tal-QFP il-ġdid. Fil-previżjoni fuq terminu twil tagħha ( 17 ) , il-Kummissjoni pprojettat li l-approprjazzjonijiet ta' pagament fl-2019 u fl-2020 ikunu ferm taħt il-limiti massimi ( 18 ) . Dan jagħti x’jifhem li l-ħtiġijiet ta’ pagament li preċedentement kienu previsti li jiġu koperti fil-perjodu 2019–2020 se jiġu riportati għall-ewwel snin tal-QFP il-ġdid.

2.20. Il-valur tal-klejms ippreżentati fil-perjodu 2021–2023 se jkun fil-biċċa l-kbira jiddependi mill-implimentazzjoni, min-naħa tal-Istati Membri, tal- programmi operazzjonali tagħhom taħt il-Fondi SIE. Ibbażat fuq l-analiżi tagħna, l-approprjazzjonijiet ta' pagament li se jkunu disponibbli fil-bidu tal-QFP 2021–2027 jistgħu ma jkunux biżżejjed biex ikopru r-rekwiżiti kollha ta’ pagament fl-ewwel snin tal-perjodu. Dan jista’ jkun partikolarment il-każ fir-rigward tal-2021, l-ewwel sena tal-QFP il-ġdid.

2.21. Fondi ta’ Koeżjoni li kienu għadhom pendenti sa tmiem l-2013, li kienet l-aħħar sena tal-QFP, tħallsu fl-2014, jiġifieri fl-ewwel sena tal-QFP attwali. Bis-suppożizzjoni li proporzjon simili (40 %) ta’ impenji taħt il-Fondi SIE mill-QFP attwali se tkun għadha pendenti sa tmiem l-2020 u se tkun trid titħallas fl-2021, l-approprjazzjonijiet ta' pagament projettati ta’ EUR 63,7 biljun jistgħu ma jkunux biżżejjed. L-impenji pendenti mill-Fondi SIE kienu laħqu EUR 200,9 biljun sa tmiem l-2018 u se jkunu saħansitra ogħla sa tmiem l-2020; 40 % tal-impenji pendenti taħt il-Fondi SIE għall-2018 diġà laħqu EUR 80 biljun (konsiderevolment aktar mill-approprjazzjonijiet ta' pagament projettati ta’ EUR 63,7 biljun), għaldaqstant 40 % tal-impenji pendenti għall-2020 x’aktarx se jkunu saħansitra ogħla. Ir-riskju li l-approprjazzjonijiet ta’ pagament ma jkunux suffiċjenti jerġa’ huwa akbar minħabba li l-implimentazzjoni tal-Fondi SIE kienet iddewmet aktar minn dik tal-QFP preċedenti u minħabba li l-għadd ta’ klejms ippreżentati jista’ jkun akbar minn dak tal-2014. Fil-previżjoni fuq terminu twil tal-Kummissjoni, l-approprjazzjonijiet ta' pagament projettati għall-2021 li jirrigwardaw l-impenji li twettqu qabel l-2021 taħt l-Intestaturi 1b u 2 ( 19 ) , li fil-biċċa l-kbira jirrigwardaw il-Fondi SIE, jammontaw għal EUR 63,7 biljun. Taħt il-QFP 2007–2013, madwar 40 % tal-impenji taħt il-li kienu għadhom pendenti sa tmiem l-2013, li kienet l-aħħar sena tal-QFP, tħallsu fl-2014, jiġifieri fl-ewwel sena tal-QFP attwali. Bis-suppożizzjoni li proporzjon simili (40 %) ta’ impenji taħt il-Fondi SIE mill-QFP attwali se tkun għadha pendenti sa tmiem l-2020 u se tkun trid titħallas fl-2021, l-approprjazzjonijiet ta' pagament projettati ta’ EUR 63,7 biljun jistgħu ma jkunux biżżejjed. L-impenji pendenti mill-Fondi SIE kienu laħqu EUR 200,9 biljun sa tmiem l-2018 u se jkunu saħansitra ogħla sa tmiem l-2020; 40 % tal-impenji pendenti taħt il-Fondi SIE għall-2018 diġà laħqu EUR 80 biljun (konsiderevolment aktar mill-approprjazzjonijiet ta' pagament projettati ta’ EUR 63,7 biljun), għaldaqstant 40 % tal-impenji pendenti għall-2020 x’aktarx se jkunu saħansitra ogħla. Ir-riskju li l-approprjazzjonijiet ta’ pagament ma jkunux suffiċjenti jerġa’ huwa akbar minħabba li l-implimentazzjoni tal-Fondi SIE kienet iddewmet aktar minn dik tal-QFP preċedenti u minħabba li l-għadd ta’ klejms ippreżentati jista’ jkun akbar minn dak tal-2014.

Kwistjonijiet fil-qasam tal-ġestjoni finanzjarja li huma relatati mal-baġit għall-2018 u mal-futur

L-assorbiment tal-Fondi SIE mill-Istati Membri għadu problematiku

2.22. assorbiment tal-Fondi SIE kiseb momentum fl-2018, jiġifieri l-ħames sena tal-QFP attwali. Madankollu, sa tmiem is-sena, fuq medja kienu biss 27,3 % tal-allokazzjonijiet totali għall-QFP kollu li kienu tħallsu lill-Istati Membri, meta mqabbel ma’ 33,4 % li kienu tħallsu sa tmiem l-2011, is-sena korrispondenti tal-QFP preċedenti. Matul l-2018, kienu tħallsu 10,9 % tal-allokazzjonijiet totali, l-istess bħall-proporzjon tal-allokazzjonijiet li kienu tħallsu fl-2011 matul il-QFP preċedenti (11,3 %). Minħabba li r-ritmu tal-implimentazzjoni mexa aktar bil-mod milli kien antiċipat fl-ewwel snin tal-QFP attwali L-tal-Fondi SIE kiseb momentum fl-2018, jiġifieri l-ħames sena tal-QFP attwali. Madankollu, sa tmiem is-sena, fuq medja kienu biss 27,3 % tal-allokazzjonijiet totali għall-QFP kollu li kienu tħallsu lill-Istati Membri, meta mqabbel ma’ 33,4 % li kienu tħallsu sa tmiem l-2011, is-sena korrispondenti tal-QFP preċedenti. Matul l-2018, kienu tħallsu 10,9 % tal-allokazzjonijiet totali, l-istess bħall-proporzjon tal-allokazzjonijiet li kienu tħallsu fl-2011 matul il-QFP preċedenti (11,3 %). Minħabba li r-ritmu tal-implimentazzjoni mexa aktar bil-mod milli kien antiċipat fl-ewwel snin tal-QFP attwali ( 20 ) , ir-rata ta’ implimentazzjoni kumulattiva għadha sinifikattivament lura meta mqabbla ma’ dik tal-QFP preċedenti. Minbarra r-riskju li l-approprjazzjonijiet ta’ pagament ma jkunux suffiċjenti fil-bidu tal-QFP li jmiss, bejn il-perjodi tal-QFP se jkun hemm trikkib sostanzjali, li x’aktarx se jitfa’ ammont eċċessiv ta’ xogħol fuq l-amministrazzjonijiet tal-Istati Membri u, fl-ewwel snin tal-QFP 2021–2027, se jikkawża dewmien li jkun simili għal dak esperjenzat fil-QFP attwali.

2.23. Il-grafika fil- Kaxxa 2.5 turi l-ammont tal-allokazzjoni totali tal-Fondi SIE għall-QFP attwali li kien tħallas sa tmiem l-2018, u dak li kien tħallas sa tmiem l-2011, li kienet is-sena korrispondenti tal-QFP preċedenti. Dan jiżvela li huma biss il-Bulgarija, il-Lussemburgu, l-Awstrija, ir-Rumanija u l-Finlandja li għandhom rata ta’ assorbiment aktar rapida matul il-QFP attwali milli matul dak preċedenti. Kaxxa 2.5 Ir-rati ta’ assorbiment tal-Fondi SIE mill-Istati Membri fi tmiem l-2018 u fi tmiem l-2011 Sors: Il-QEA, ibbażat fuq informazzjoni mill-Kummissjoni.

2.24. L-assorbiment baxx tal-Fondi SIE kkontribwixxa għaż-żieda tal-impenji pendenti tal-Fondi SIE. Il- Kaxxa 2.6 hawn taħt turi l-impenji pendenti ta’ kull Stat Membru, kemm bħala ammont f’euro kif ukoll bħala perċentwal tal-infiq tal-amministrazzjonijiet pubbliċi tagħhom għall-2018. Kaxxa 2.6 Impenji pendenti tal-Fondi SIE, skont l-Istat Membru Sors: Il-QEA, ibbażat fuq informazzjoni mill-Kummissjoni. Id-data tal-Eurostat dwar l-amministrazzjonijiet pubbliċi għall-2018.

Iż-żieda fil-garanziji żżid l-esponiment tal-baġit tal-UE għal riskji

2.25. Kaxxa 2.7 hawn taħt, il-garanziji żdiedu f’dawn l-aħħar ftit snin, prinċipalment minħabba li nżdiedu l-garanzija tal- Fond Ewropew għall-Investimenti Strateġiċi (FEIS) u l-garanzija tal-Fond Ewropew għall-Iżvilupp Sostenibbli (EFSD). L-għan ta’ dawn il-garanziji kien li jimmobilizzaw fondi esterni sabiex jiżdied l-impatt potenzjali tal-baġit tal-UE. Garanziji oħra appoġġati mill-baġit tal-UE jinkludu garanziji tal- mandat ta’ self estern mogħtija lill-BEI Kif jidher fil-hawn taħt, il-garanziji żdiedu f’dawn l-aħħar ftit snin, prinċipalment minħabba li nżdiedu l-garanzija tal-(FEIS) u l-garanzija tal-Fond Ewropew għall-Iżvilupp Sostenibbli (EFSD). L-għan ta’ dawn il-garanziji kien li jimmobilizzaw fondi esterni sabiex jiżdied l-impatt potenzjali tal-baġit tal-UE. Garanziji oħra appoġġati mill-baġit tal-UE jinkludu garanziji tal-mogħtija lill-BEI ( 21 ) , kif ukoll garanziji tal-UE li jappoġġaw l-attivitajiet ta’ għoti u teħid b’self, li prinċipalment huma self li jingħata lill-Istati Membri ( 22 ) u li ilu jeżisti għal ħafna snin f’livell pjuttost konsistenti. Madankollu, din iż-żieda esponiet il-baġit tal-UE għal riskji potenzjali, li jridu jiġu mmonitorjati kontinwament sabiex ma jsirux eċċessivi ( 23 ) Kaxxa 2.7 L-esponiment massimu possibbli u l-esponiment reali tal-baġit tal-UE għal garanziji Sors: Il-QEA, ibbażat fuq il-kontijiet konsolidati tal-Unjoni Ewropea għall-perjodu 2015–2018.

2.26. Il-limiti massimi juru l-ogħla esponiment possibbli tal-baġit tal-UE. Fl-2018, l-estensjoni tal-FEIS ( 24 ) u l-introduzzjoni tal-garanzija tal-EFSD żiedu l-limiti massimi, li laħqu EUR 125,5 biljun fi tmiem l-2018. L-esponiment reali se jiżdied gradwalment hekk kif isiru l-iżborżamenti ( 25 ) . B’kollox, l-esponiment reali fi tmiem l-2018 kien ta’ EUR 92,8 biljun.

2.27. Xi wħud minn dawn il-garanziji huma appoġġati minn fondi ta’ garanzija, li jipprovdu riżervi ta’ likwidità kontra telf potenzjali. Fi tmiem l-2018, l-assi preżenti fit-tliet fondi ta’ garanzija ammontaw għal total ta’ EUR 8,3 biljun (EUR 5,5 biljun fil-Fond ta’ Garanzija tal-FEIS, EUR 2,5 biljun fil-Fond ta’ Garanzija għall-Azzjonijiet Esterni u EUR 0,3 biljun fil-Fond ta’ Garanzija tal-EFSD). Meta jsiru talbiet għal pagament ta’ garanziji, il-pagamenti jsiru minn dawn il-fondi ta’ garanzija. Sa tmiem l-2018, ma kinux saru talbiet sinifikanti għall-pagament ta’ dawn il-garanziji.

2.28. Avvenimenti futuri jistgħu jiskattaw talbiet għal pagament ta’ garanziji li jkunu jirrikjedu pagament immedjat. Il-Kummissjoni tibbaża l-valutazzjoni li hija twettaq tar-riskju li dawn l-avvenimenti jseħħu fuq l-evidenza storika, il-parametri referenzjarji, il-kundizzjonijiet prevalenti u l-għarfien professjonali. Ir-rievalwazzjoni li l-Kummissjoni wettqet fir-rigward tal-garanzija tal-FEIS bħala parti mill-proposta tagħha għal estensjoni tal-FEIS tinkludi eżempju ta’ valutazzjoni tar-riskju ( 26 ) . Kull sena, il-Kummissjoni toħroġ ukoll rapport dwar il-garanziji koperti mill-baġit, li janalizza dawn ir-riskji ( 27 )

2.29. Kaxxa 2.8 ), u li jservi bħala bafer ta’ sikurezza biex jiġu koperti ċirkustanzi estremi bħal tnaqqis serju fir-ritmu ekonomiku. Is-somma tar-riżorsi proprji kollha li jinġabru mill-Istati Membri f’sena partikolari ma tridx tkun aktar minn 1,20 % tas-somma tal-ING tal-Istati Membri kollha. L-ammont bejn il-limitu massimu tal-QFP u dak tar-riżorsi proprji, li huwa disponibbli biex ikopri l-approprjazzjonijiet ta’ pagament kull sena, ivarja u jiġi kkalkulat mill-ġdid fuq bażi annwali bħala parti mill-aġġustament tekniku għall-QFP, irrispettivament mill-ammonti ta’ dħul ieħor. Għall-2018, dan kien EUR 33,9 biljun, 0,22 % tas-somma tal-ING tal-Istati Membri kollha. Jeżistu diversi arranġamenti għall-provvediment ta’ appoġġ immedjat f’każ li jkun hemm talbiet għal pagament ta’ garanziji, bħall-fondi ta’ garanzija ( 28 ) . Dawn il-fondi jkopru telf relatat mal-garanziji tal-UE u ġew stabbiliti permezz ta’ użu ta’ fondi mill-baġit tal-UE fi ħdan il-konfini tal-limiti massimi tal-QFP. Taħt ċirkustanzi normali, il-ħtiġijiet ta’ pagament jistgħu jiġu koperti minn dawn il-fondi ta’ garanzija u minn approprjazzjonijiet ta’ pagament fi ħdan il-limitu massimu tal-QFP. Barra minn hekk, jeżisti limitu massimu tar-riżorsi proprji, li huwa superjuri għal-limitu massimu tal-QFP (ara l-), u li jservi bħala bafer ta’ sikurezza biex jiġu koperti ċirkustanzi estremi bħal tnaqqis serju fir-ritmu ekonomiku. Is-somma tar-riżorsi proprji kollha li jinġabru mill-Istati Membri f’sena partikolari ma tridx tkun aktar minn 1,20 % tas-somma tal-ING tal-Istati Membri kollha. L-ammont bejn il-limitu massimu tal-QFP u dak tar-riżorsi proprji, li huwa disponibbli biex ikopri l-approprjazzjonijiet ta’ pagament kull sena, ivarja u jiġi kkalkulat mill-ġdid fuq bażi annwali bħala parti mill-aġġustament tekniku għall-QFP, irrispettivament mill-ammonti ta’ dħul ieħor. Għall-2018, dan kien EUR 33,9 biljun, 0,22 % tas-somma tal-ING tal-Istati Membri kollha. Kaxxa 2.8 Limiti massimi tal-QFP u dawk tar-riżorsi proprji (*) Mingħajr preġudizzju għal kwalunkwe dħul ieħor potenzjalment riċevut. Sors: Il-QEA, ibbażat fuq l-aġġustament tekniku tal-2018.

2.30. Il-ħruġ tar-Renju Unit mill-UE se jnaqqas is-somma tal-ING tal-Istati Membri, u l-inklużjoni tal-Fond Ewropew għall-Iżvilupp (FEŻ) fil-baġit tal-UE se żżid il-limiti massimi tal-QFP. Minħabba dawn l-aġġustamenti, għall-QFP li jmiss, il-Kummissjoni pproponiet li l-limitu massimu ta’ 0,09 % ( 29 ) tar-riżorsi proprji jiżdied għal-livell ta’ 1,29 % tas-somma tal-ING tal-Istati Membri biex b’hekk dawn il-bidliet jittieħdu inkunsiderazzjoni.

2.31. Barra minn hekk, għall-QFP 2021–2027, il-Kummissjoni se tiġbor flimkien il-fondi ta’ garanzija f’fond ta’ proviżjonament komuni li għandu jkun ibbażat fuq rata ta’ proviżjonament effettiva ( 30 ) sabiex tiġi ffaċilitata ġestjoni aħjar tal-garanziji pprovduti ( 31 )

2.32. Regolament Finanzjarju l-ġdid jirrikonoxxi l-importanza dejjem tiżdied tal-garanziji, l-assistenza finanzjarja u l- istrumenti finanzjarji . Huwa kkonsolida d- dispożizzjonijiet kollha rilevanti f’Titolu X ġdid (l-Artikoli 208–220) biex jindirizza l-kwistjonijiet relatati ma’ dan il-qasam. Fl-opinjoni tagħna dwar ir-Regolament Finanzjarju, aħna lqajna l-inklużjoni tat-Titolu X Ir-l-ġdid jirrikonoxxi l-importanza dejjem tiżdied tal-garanziji, l-assistenza finanzjarja u l-. Huwa kkonsolida d-kollha rilevanti f’Titolu X ġdid (l-Artikoli 208–220) biex jindirizza l-kwistjonijiet relatati ma’ dan il-qasam. Fl-opinjoni tagħna dwar ir-Regolament Finanzjarju, aħna lqajna l-inklużjoni tat-Titolu X ( 32 )

Il-Bank Ewropew tal-Investiment — parti integrali mill-arkitettura tal-UE, iżda l-arranġamenti tal-obbligu ta’ rendikont huma differenti

2.33. L-objettiv tal-Grupp tal-BEI ( 33 ) huwa li jipprovdi self, garanziji u tipi oħra ta’ appoġġ fuq bażi mingħajr skop ta’ qligħ, biex b’hekk jaqdi l-interessi tal-UE. Fi tmiem l-2018, it-total aggregat tas-self pendenti li ngħata mill-Grupp tal-BEI kien ta’ EUR 536 biljun (2017: 548) ( 34 )

2.34. Anness 2.1 ). Fis-snin reċenti, l-UE għamlet użu dejjem akbar mill-istrumenti finanzjarji u l-garanziji baġitarji pprovduti lill-Grupp tal-BEI biex ikopru parti mill-attivitajiet finanzjarji tiegħu. Mill-2015 ’il hawn, iż-żieda l-aktar notevoli saret permezz tal-FEIS. B’kollox, sa tmiem l-2018, il-Grupp tal-BEI kien iffirma operazzjonijiet finanzjarji appoġġati mill-FEIS b’valur totali ta’ EUR 53,6 biljun (2017: EUR 36,7 biljun). Fl-2019, aħna ppubblikajna rapport speċjali dwar l-operat tal-FEIS, li jippreżenta l-azzjonijiet li aħna nqisu li huma meħtieġa biex il-FEIS ikun suċċess totali Parti mill-attivitajiet tal-Grupp tal-BEI hija rregolata minn sensiela ta’ mandati mill-UE (ara l-). Fis-snin reċenti, l-UE għamlet użu dejjem akbar mill-istrumenti finanzjarji u l-garanziji baġitarji pprovduti lill-Grupp tal-BEI biex ikopru parti mill-attivitajiet finanzjarji tiegħu. Mill-2015 ’il hawn, iż-żieda l-aktar notevoli saret permezz tal-FEIS. B’kollox, sa tmiem l-2018, il-Grupp tal-BEI kien iffirma operazzjonijiet finanzjarji appoġġati mill-FEIS b’valur totali ta’ EUR 53,6 biljun (2017: EUR 36,7 biljun). Fl-2019, aħna ppubblikajna rapport speċjali dwar l-operat tal-FEIS, li jippreżenta l-azzjonijiet li aħna nqisu li huma meħtieġa biex il-FEIS ikun suċċess totali ( 35 ) . Barra minn hekk, preċedentement aħna rrappurtajna dwar il-mod kif il-Grupp tal-BEI jimmaniġġja fondi oħra tal-UE ( 36 )

2.35. Kaxxa 2.9 turi l-impenji u l-pagamenti li saru mill-UE favur il-Grupp tal-BEI kull sena mill-2007 ’l hawn, b’mod partikolari għat-tariffi għal servizzi ta’ konsulenza u għall-ġestjoni tal-fondi tal-UE, kif ukoll għat-trasferimenti relatati ma’ strumenti finanzjarji. L-ammonti jinkludu l-infiq mill-partijiet kollha tal-baġit, għajr l-Intestatura 5 “Amministrazzjoni” tal-QFP. Il-biċċa l-kbira mill-infiq huwa mill-Intestatura 1 “Tkabbir intelliġenti u inklużiv” u l-Intestatura 4 “Ewropa Globali” tal-QFP. Matul il-perjodu 2007–2018, ammont totali ta’ EUR 14,7 biljun ġie impenjat mill-baġit tal-UE favur il-Grupp tal-BEI, filwaqt li b’kollox tħallas l-ammont ta’ EUR 12,3 biljun Il-turi l-impenji u l-pagamenti li saru mill-UE favur il-Grupp tal-BEI kull sena mill-2007 ’l hawn, b’mod partikolari għat-tariffi għal servizzi ta’ konsulenza u għall-ġestjoni tal-fondi tal-UE, kif ukoll għat-trasferimenti relatati ma’ strumenti finanzjarji. L-ammonti jinkludu l-infiq mill-partijiet kollha tal-baġit, għajr l-Intestatura 5 “Amministrazzjoni” tal-QFP. Il-biċċa l-kbira mill-infiq huwa mill-Intestatura 1 “Tkabbir intelliġenti u inklużiv” u l-Intestatura 4 “Ewropa Globali” tal-QFP. Matul il-perjodu 2007–2018, ammont totali ta’ EUR 14,7 biljun ġie impenjat mill-baġit tal-UE favur il-Grupp tal-BEI, filwaqt li b’kollox tħallas l-ammont ta’ EUR 12,3 biljun ( 37 ) . Il-grafika tindika xejra solida fuq terminu twil f’dak li jirrigwarda l-pagamenti favur il-Grupp tal-BEI b’varjazzjonijiet minn sena għal sena ( 38 ) Kaxxa 2.9 Impenji u pagamenti annwali favur il-Grupp tal-BEI Sors: Il-QEA, ibbażat fuq data tal-Kummissjoni.

2.36. Kaxxa 2.10 turi l-impenji u l-pagamenti li saru mill-baġit tal-UE mill-2007 ’l hawn, għall-proviżjonament annwali tal-Fond ta’ Garanzija għall-Azzjonijiet Esterni u l-Fond ta’ Garanzija tal-FEIS Il-turi l-impenji u l-pagamenti li saru mill-baġit tal-UE mill-2007 ’l hawn, għall-proviżjonament annwali tal-Fond ta’ Garanzija għall-Azzjonijiet Esterni u l-Fond ta’ Garanzija tal-FEIS ( 39 ) . Matul l-istess perjodu, l-impenji għall-proviżjonament taż-żewġ fondi ta’ garanzija ammontaw għal EUR 9,8 biljun u l-pagamenti ammontaw għal EUR 7,1 biljun, li l-biċċa l-kbira minnhom ġejjin mill-perjodu 2015–2018. Kaxxa 2.10 Impenji u pagamenti annwali favur żewġ fondi ta’ garanzija Sors: Il-QEA, ibbażat fuq data tal-Kummissjoni.

2.37. Iż-żewġ grafiki juru l-importanza dejjem tiżdied li l-Grupp tal-BEI kiseb matul iż-żmien bħala sieħeb fl-implimentazzjoni tal-baġit tal-UE. Iż-żieda l-aktar sinifikanti tirriżulta mill-proviżjonament tal-Fond ta’ Garanzija tal-FEIS.

2.38. Ir-relazzjonijiet bejn il-baġit tal-UE u l-Grupp tal-BEI huma kumplessi u sinifikanti, minkejja li dan l-aħħar ma jagħmilx parti mill-baġit. L-appoġġ mill-baġit tal-UE huwa pprovdut minn diversi linji baġitarji u b’ħafna modi differenti, inklużi għotjiet diretti, garanziji baġitarji tal-UE appoġġati minn fondi ta’ garanzija u finanzjament mill-UE assenjat lill-Grupp tal-BEI permezz tal-awtoritajiet tal-Istati Membri kemm taħt ġestjoni kondiviża kif ukoll taħt ġestjoni indiretta . Il-Grupp tal-BEI jimmaniġġja wkoll għadd kbir ta’ strumenti finanzjarji għall-UE, li jappoġġaw diversi politiki tal-UE (ara l- Anness 2.2 ). Il-BEI infurmana li, fl-2018, kważi 35 % tal-volum annwali tiegħu ta’ self kien ġej minn operazzjonijiet taħt mandat, li ħafna minnhom jirrigwardaw l-UE.

2.39. Kien biss fi stadju avvanzat ħafna tal-awditu li l-BEI ddivulga magħna l-volum finanzjarju tal-mandati tal-UE li hemm taħt il-ġestjoni tiegħu, kemm dawk iffinanzjati mill-baġit tal-UE kif ukoll dawk iffinanzjati mill-FEŻ, u b’hekk aħna ma stajniex inwettqu analiżi u verifikazzjoni solidi tal-informazzjoni pprovduta. Fil- Kaxxa 2.11 , aħna nimmappjaw il-komponenti prinċipali tar-relazzjoni finanzjarja bejn il-baġit tal-UE u l-FEŻ, min-naħa l-waħda, u l-Grupp tal-BEI min-naħa l-oħra. Il-grafika turi l-ġestjoni u l-fluss ta’ fondi bejn l-Istati Membri, il-Kummissjoni u l-Grupp tal-BEI. Kaxxa 2.11 Ġestjoni u fluss ta’ fondi bejn l-Istati Membri, il-Kummissjoni u l-Grupp tal-BEI Sors: Il-QEA.

2.40. Ibbażat fuq ftehim proviżorju u parzjali li ntlaħaq bejn il-Parlament Ewropew u l-Kunsill f’April 2019, il-Grupp tal-BEI mistenni jkollu rwol importanti fl-implimentazzjoni tal-politika tal-UE matul il-QFP li jmiss permezz tal-programm InvestEU, li jibni fuq l-esperjenza tal-FEIS (ara l- Kaxxa 2.12 ). Kaxxa 2.12 Programm InvestEU Il-programm InvestEU huwa magħmul mill-Fond InvestEU, iċ-Ċentru ta’ Konsulenza InvestEU u l-Portal InvestEU. Huwa intenzjonat li jappoġġa l-kompetittività, it-tkabbir u l-impjiegi permezz ta’ investiment u innovazzjoni fl-UE. Il-Kummissjoni pproponiet li l-programm InvestEU jiġi stabbilit fuq il-bażi tal-mudell ta’ garanzija baġitarja tal-FEIS. Il-programm għandu l-għan li jiskatta EUR 650 biljun f’investiment addizzjonali billi jipprovdi garanzija ta’ EUR 38 biljun mill-baġit tal-UE. Ir-rata ta’ proviżjonament tal-garanzija hija mistennija li tkun ta’ 40 %, li jfisser li l-programm se jwarrab EUR 15,2 biljun mill-baġit tal-UE biex ikopru kwalunkwe talba għal pagament ta’ garanzija. Is-sieħeb prinċipali tal-UE inkarigat mill-implimentazzjoni se jkun il-Grupp tal-BEI. Sors: Il-proposta tal-Kummissjoni COM(2018) 439

2.41. Il-Grupp tal-BEI mhuwiex istituzzjoni tal-UE, iżda minkejja dan huwa jagħmel parti integrali mill-arkitettura tal-UE u ġie stabbilit taħt it-trattati tal-UE biex jaqdi l-objettivi tal-UE. Madankollu, biex jittieħed kont tan-natura speċjali tiegħu, huwa għandu arranġamenti ta’ ġestjoni u ta’ governanza li huma differenti minn dawk applikabbli għall-bqija tal-baġit tal-UE. Attwalment, l-operazzjonijiet tal-Grupp tal-BEI li mhumiex iffinanzjati mill-baġit tal-UE, iżda li jaqdu l-istess objettivi tal-UE, ma jaqgħux taħt il-mandat tal-awditjar tagħna. Dan ifisser li l-QEA ma tistax tipprovdi stampa sħiħa tal-operazzjonijiet kollha tal-Grupp tal-BEI. Fid-dokument informattiv u analitiku tagħna dwar il-futur tal-finanzi tal-UE (Frar 2018), aħna pproponejna li jkun tajjeb li niġu mistiedna wkoll biex nawditjaw l-operazzjonijiet tal-BEI li mhumiex relatati mal-baġit tal-UE. Dan ma jkunx jipprevieni lill-BEI milli jżomm l-arranġamenti tal-awditjar li huwa attwalment għandu ma’ ditti privati tal-awditjar għall-kontroll tal-affidabbiltà tal-kontijiet. Il-Parlament Ewropew appoġġa l-proposta tagħna fir-riżoluzzjoni tiegħu dwar ir-Rapport Annwali dwar il-kontroll tal-attivitajiet finanzjarji tal-BEI għall-2017 ( 40 )

Konklużjonijiet u rakkomandazzjonijiet

Konklużjonijiet

2.42. Ibbażat fuq l-osservazzjonijiet tagħna, hawn taħt aħna niġbdu l-attenzjoni għall-problemi prinċipali li affettwaw il-ġestjoni baġitarja u finanzjarja tal-UE fl-2018, li xi wħud minnhom jistgħu jirrappreżentaw riskji għall-baġits futuri, b’mod partikolari fl-ewwel snin tal-QFP li jmiss.

2.43. L-approprjazzjonijiet ta’ impenn u l-approprjazzjonijiet ta’ pagament disponibbli fil-baġit finali kienu kważi ntużaw kompletament (ara l-paragrafi 2.4–2.7).

2.44. Id-dewmien fl-implimentazzjoni tal-Fondi SIE affettwa l-implimentazzjoni tal-QFP b’diversi modi u jista’ jaffettwa wkoll il-QFP li jmiss: — Ammonti sostanzjali ta’ prefinanzjament annwali ntraddu lura lill-baġit tal-UE (ara l-paragrafi 2.8–2.11). — Ammont sinifikanti tal-MGP ma kienx meħtieġ, iżda ma jistax jiġi ttrasferit għall-QFP li jmiss (ara l-paragrafi 2.12–2.16). — Il-livell għoli ta’ impenji pendenti huwa prinċipalment dovut għall-implimentazzjoni bil-mod tal-Fondi SIE, iżda wkoll għad-differenza annwali bejn l-approprjazzjonijiet ta’ impenn u l-approprjazzjonijiet ta’ pagament, u għaż-żieda fid-daqs tal-baġit tal-UE. L-impenji pendenti baqgħu jiżdiedu fl-2018 (ara l-paragrafi 2.17–2.18). — Hemm ir-riskju li l-approprjazzjonijiet ta’ pagament għall-ewwel snin tal-QFP il-ġdid ma jkunux suffiċjenti (ara l-paragrafi 2.19–2.21).

2.45. B’mod ġenerali, l-assorbiment tal-Fondi SIE mill-Istati Membri kien aktar baxx minn dak tas-sena korrispondenti tal-QFP preċedenti (ara l-paragrafi 2.22–2.24).

2.46. Il-garanziji appoġġati mill-baġit tal-UE żdiedu fis-snin reċenti. Dan iżid l-esponiment tal-baġit tal-UE għal riskji. Il-livell tat-telf mistenni mill-Kummissjoni huwa kopert minn fondi ta’ garanzija, li fil-QFP il-ġdid se jinġabru flimkien f’fond ta’ proviżjonament komuni (ara l-paragrafi 2.25–2.32).

2.47. Il-Grupp tal-BEI huwa parti integrali mill-arkitettura tal-UE. Fis-snin reċenti, l-UE għamlet użu dejjem akbar mill-istrumenti finanzjarji u l-garanziji baġitarji pprovduti lill-Grupp tal-BEI. Huwa mistenni wkoll li jkollu rwol importanti fl-implimentazzjoni tal-politika tal-UE fil-QFP li jmiss. Il-Grupp tal-BEI għandu relazzjoni kumplessa mal-baġit tal-UE, u għandu arranġamenti tal-obbligu ta’ rendikont li huma differenti minn dawk tal-istituzzjonijiet tal-UE. Attwalment, l-operazzjonijiet tal-Grupp tal-BEI li mhumiex iffinanzjati mill-baġit tal-UE, iżda li jaqdu l-istess objettivi tal-UE, ma jaqgħux taħt il-mandat tal-awditjar tagħna. Dan ifisser li l-QEA ma tistax tipprovdi stampa sħiħa tar-rabtiet bejn l-operazzjonijiet tal-Grupp tal-BEI u l-baġit tal-UE. Għalhekk, aħna nżommu l-proposta tagħna li jkun tajjeb li niġu mistiedna biex nawditjaw l-operazzjonijiet tal-BEI li mhumiex relatati mal-baġit tal-UE (ara l-paragrafi 2.33–2.41).

Rakkomandazzjonijiet

2.48. Aħna nirrakkommandaw li l-Kummissjoni

Rakkomandazzjoni 2.1

Tieħu miżuri biex tiġi evitata pressjoni żejda fuq il-livell ta’ approprjazzjonijiet ta’ pagament fl-ewwel snin tal-QFP 2021–2027. Dawn il-miżuri jistgħu jinkludu:

(a) it-titjib fil-preċiżjoni tal-previżjonijiet tal-ħtiġijiet ta’ pagament;

(b) l-istedina lill-Parlament Ewropew u lill-Kunsill biex: (i) jipprevedu bilanċ ordnat bejn l-approprjazzjonijiet ta’ impenn u l-approprjazzjonijiet ta’ pagament ibbaġittjati għall-QFP li jmiss. Dan jista’ jinkiseb billi jiżdiedu l-approprjazzjonijiet ta’ pagament, jinbidlu r-regoli ta’ diżimpenn u/jew billi jitnaqqsu l-approprjazzjonijiet ta’ impenn; (ii) meta jagħmlu dan, jieħdu inkunsiderazzjoni l-possibbiltà li jista’ jkun hemm ammont kbir ta’ klejms għall-pagamenti fl-2021 u fl-2022, kif ukoll il-fatt li l-approprjazzjonijiet ta' pagament mhux użati ma jistgħux jiġu ttrasferiti għall-QFP li jmiss;

(c) l-iffaċilitar tal-adozzjoni f’waqtha ta’ oqfsa legali u l-promozzjoni ta’ ppjanar bikri tal-programmi min-naħa tal-Istati Membri.

Data mmirata għall-implimentazzjoni: sal-bidu tal-perjodu ta’ wara l-2020.

Rakkomandazzjoni 2.2

Tiżgura li, hekk kif jiġi stabbilit il-fond ta’ proviżjonament komuni, jitwettqu ġestjoni effettiva u monitoraġġ aġġornat tal-esponiment tal-baġit tal-UE għall-garanziji relatati. F’dan il-kuntest, jenħtieġ li l-Kummissjoni tibbaża l-kalkolu tagħha tar-rata ta’ proviżjonament effettiva fuq metodoloġija prudenti li tkun ibbażata fuq prassi tajba rikonoxxuta.

Data mmirata għall-implimentazzjoni: sal-bidu tal-perjodu ta’ wara l-2020.

Rakkomandazzjoni 2.3

Kull sena tippreżenta lill-awtorità baġitarja l-ammont kumplessiv u r-ripartizzjoni tal-fondi li jkunu ġew ittrasferiti mill-baġit tal-UE favur strumenti finanzjarji mmaniġġjati mill-Grupp tal-BEI.

Dan ikun jipprovdi lill-awtorità baġitarja b’informazzjoni rilevanti li tappoġġa ix-xogħol tagħha rigward l-iskrutinju tal-Grupp tal-BEI u l-operazzjonijiet tiegħu, filwaqt li tiżdied ukoll it-trasparenza ta’ dawn l-operazzjonijiet.

Data mmirata għall-implimentazzjoni: sa nofs l-2020.

(1) Proposta għal Regolament tal-Kunsill li jistabbilixxi l-qafas finanzjarju pluriennali għas-snin mill-2021 sal-2027–COM(2018) 322 final.

(2) Dokument informattiv u analitiku: The Commission’s proposal for the 2021–2027 Multiannual Financial Framework (Il-proposta tal-Kummissjoni għall-Qafas Finanzjarju Pluriennali 2021–2027), Lulju 2018.

(3) Id-dokument intitolat: Draft Agreement on the withdrawal of the United Kingdom of Great Britain and Northern Ireland from the European Union and the European Atomic Energy Community (Abbozz ta’ Ftehim dwar il-ħruġ tar-Renju Unit tal-Gran Brittanja u tal-Irlanda ta' Fuq mill-Unjoni Ewropea u mill-Komunità Ewropea tal-Enerġija Atomika) (ĠU C 66 I, 19.2.2019, p. 1).

(4) Il-baġit finali huwa magħmul mill-baġit inizjali u mill-baġits emendatorji sussegwenti adottati mill-awtorità baġitarja.

(5) It-total tal-pagamenti fl-2018 ammonta għal EUR 156,7 biljun, u kien magħmul minn pagamenti mill-baġit finali tal-2018 ta’ EUR 142,7 biljun, minn riporti ta’ EUR 1,9 biljun u minn dħul assenjat ta’ EUR 12,1 biljun. Aħna neskludu r-riporti u d-dħul assenjat minħabba li dawn ma jiffurmawx parti mill-baġit adottat u jsegwu regoli differenti. Għal aktar informazzjoni, ara l-parti A4-A5 tar-“Report on budgetary and financial management of the European Commission — for the financial year 2018” (Rapport tal-Kummissjoni Ewropea dwar il-ġestjoni baġitarja u finanzjarja — għas-sena finanzjarja 2018).

(6) Il-Fondi SIE huma magħmula mill-Fondi ta’ Koeżjoni tal-QFP preċedenti, il-Fond Agrikolu Ewropew għall-Iżvilupp Rurali (FAEŻR) u l-Fond Ewropew għall-Affarijiet Marittimi u s-Sajd (FEMS).

(7) Ibbażat fuq ċifri pprovduti mill-Kummissjoni tal-allokazzjoni lill-Istati Membri ta’ EUR 464,9 biljun taħt il-programmi tal-Fondi SIE u ta’ EUR 1 087,2 biljun f’approprjazzjonijiet ta' impenn taħt il-QFP 2014–2020, kif aġġustati permezz tal-aġġustament tekniku għall-2018–COM(2017) 473.

(8) L-akbar wieħed kien il-baġit emendatorju Nru 3, li pprovda EUR 500 miljun favur il-Faċilità għar-Refuġjati fit-Turkija bħala parti mit-“tieni segment” tal-baġit ta’ EUR 3 biljun għall-Faċilità matul il-perjodu 2018–2019, kif maqbul mid-Dikjarazzjoni UE-Turkija tat-18 ta’ Marzu 2016.

(9) Ara l-paragrafi 2.5–2.16 tar-Rapport Annwali 2017 tagħna, u r-risposti korrispondenti tal-Kummissjoni.

(10) Għall-FAEŻR, il-prefinanzjament jitħallas biss fl-ewwel tliet snin tal-perjodu 2014–2020 (f’konformità mal-Artikolu 35(1) tar-Regolament (UE) Nru 1306/2013).

(11) Ara l-paragrafi 1.51–1.53 tar-Rapport Annwali 2012 tagħna.

(12) Mill-ammont ta’ EUR 11,4 biljun disponibbli f’approprjazzjonijiet ta’ pagament mill-2018 li ma ntużawx, kien biss marġni żgħir tal-MGP ta’ EUR 219-il miljun (EUR 183 miljun fi prezzijiet tal-2011) li ġie riportat għall-2020. Ara d-dokument COM(2019)310, p. 7.

(13) Il-limitu massimu tal-approprjazzjonijiet ta' pagament għall-2019 huwa ta’ EUR 166,7 biljun u jinkludi l-MGP. Anki jekk l-MGP ta’ EUR 12,9 biljun jitnaqqas, il-limitu massimu xorta waħda se jkun ogħla mill-EUR 148,2 biljun f’approprjazzjonijiet ta' pagament fil-baġit ivvotat għall-2019.

(14) Ara l-abbozz ta’ baġit għall-2020: COM(2019) 400.

(15) COM(2018) 687 final — Rapport tal-Kummissjoni lill-Parlament Ewropew u lill-Kunsill — Previżjoni fuq terminu twil ta’ flussi ta’ dħul u flussi ta’ ħruġ futuri tal-baġit tal-UE (2019–2023).

(16) Ippubblikata f’April 2019.

(17) Ara n-Nota 15 f’qiegħ il-paġna.

(18) Dan kien ikkonfermat mill-baġit ivvotat għall-2019, li kien jinkludi approprjazzjonijiet ta’ pagament ta’ EUR 148,2 biljun — EUR 18,5 biljun taħt il-limitu massimu ta’ EUR 166,7 biljun.

(19) L-Intestatura 1b — Koeżjoni ekonomika, soċjali u territorjali: EUR 48,5 biljun u l-Intestatura 2 — Tkabbir sostenibbli: Riżorsi Naturali: EUR 15,2 biljun.

(20) Ara r-Rapport Annwali 2017 tagħna, il-paragrafi 2.13–2.19.

(21) Dawn il-garanziji huma appoġġati mill-Fond ta’ Garanzija għall-Azzjonijiet Esterni, li jipprovdi riżervi ta’ likwidità kontra telf potenzjali. Dan il-fond irid jinżamm f’livell ta’ 9 % tas-self garantit pendenti fi tmiem is-sena. Meta jsiru talbiet għal pagament ta’ garanziji, il-pagamenti jsiru mill-fond ta’ garanzija.

(22) Ara l-paragrafi 2.42–2.45 tar-Rapport Annwali 2017 tagħna u n-Noti 4.1.1–4.1.3 tar-rapporti finanzjarji konsolidati tal-Unjoni Ewropea għas-sena finanzjarja 2018.

(23) Il-baġit tal-UE jappoġġa diversi obbligazzjonijiet: obbligazzjonijiet reali fil-karta tal-bilanċ, obbligazzjonijiet baġitarji bħal impenji pendenti u obbligazzjonijiet kontinġenti, li prinċipalment huma garanziji.

(24) Ir-Regolament (UE) 2017/2396 tal-Parlament Ewropew u tal-Kunsill tat-13 ta’ Diċembru 2017, li jemenda r-Regolamenti (UE) Nru 1316/2013 u (UE) 2015/1017 fir-rigward tal-estensjoni tad-durata tal-Fond Ewropew għall-Investimenti Strateġiċi kif ukoll l-introduzzjoni ta' titjib tekniku għal dak il-Fond u għaċ-Ċentru Ewropew ta' Konsulenza għall-Investimenti (ĠU L 345, 27.12.2017, p. 34).

(25) L-iżborżamenti jirrappreżentaw l-ammonti li jiġu pprovduti lill-benefiċjarji finali appoġġati mill-garanziji.

(26) SWD(2016) 297 final — Id-Dokument ta’ ħidma tal-persunal tal-Kummissjoni intitolat: Evaluation (Evalwazzjoni), li jakkumpanja l-proposta tal-Kummissjoni COM(2016) 597 final.

(27) Ir-rapport l-aktar reċenti huwa COM(2018) 609 final — Rapport tal-Kummissjoni lill-Parlament Ewropew u lill-Kunsill dwar garanziji koperti mill-baġit ġenerali — Is-sitwazzjoni fil-31 ta’ Diċembru 2017.

(28) Ara n-Nota 2.4.1 tar-rapporti finanzjarji konsolidati tal-Unjoni Ewropea għas-sena finanzjarja 2018.

(29) COM(2018) 325 — Proposta għal Deċiżjoni tal-Kunsill dwar is-sistema ta’ Riżorsi Proprji tal-Unjoni Ewropea.

(30) Din ir-rata tintuża biex jiġi ddeterminat l-ammont ta’ flus u ta’ ekwivalenti ta’ flus meħtieġa fil-fond ta’ proviżjonament komuni biex jiġu onorati t-talbiet għal pagament ta’ garanzija.

(31) L-Artikolu 213 tar-Regolament Finanzjarju (ir-Regolament (UE, Euratom) 2018/1046).

(32) L-Opinjoni Nru 1/2017 dwar il-proposta għal reviżjoni tar-“Regolament Finanzjarju”.

(33) Il-Grupp tal-BEI huwa magħmul mill-Bank Ewropew tal-Investiment (BEI), il-Fond Ewropew tal-Investiment (FEI) u l-Pjattaforma tal-UE għall-Mikrofinanzi.

(34) Ir-Rapport Finanzjarju tal-Grupp tal-BEI 2018, p. 44.

(35) Ir-Rapport Speċjali Nru 3/2019 — “Il-Fond Ewropew għall-Investimenti Strateġiċi: Jeħtieġ li tittieħed azzjoni biex il-FEIS ikun suċċess totali”.

(36) Pereżempju, ara r-Rapport Speċjali Nru 19/2016, “L-implimentazzjoni tal-baġit tal-UE permezz ta’ strumenti finanzjarji — tagħlimiet li għandhom jinsiltu mill-perjodu tal-programm 2007–2013” u r-Rapport Speċjali Nru 1/2018 “Assistenza Konġunta ta' Appoġġ għal Proġetti fir-Reġjuni Ewropej (JASPERS) — wasal iż-żmien biex l-assistenza tiġi mmirata aħjar”.

(37) Dawn l-ammonti jinkludu l-impenji u l-pagamenti li saru mill-baġit tal-UE u mill-FEŻ.

(38) L-ogħla livell li ntlaħaq fl-2008 jikkoinċidi mal-bidu tal-10 FEŻ. L-ammont għoli fl-2008 huwa dovut għall-mod kif l-impenji taħt il-FEŻ jiġu kontabilizzati — l-impenji kollha għall-perjodu ta' programmazzjoni kollu jsiru fil-bidu tal-perjodu ta’ seba’ snin. Fil-każ tal-baġit tal-UE, l-impenji jiġu kontabilizzati kull sena.

(39) Il-Fond ta’ Garanzija tal-FEIS huwa mmaniġġjat mill-Kumissjoni, filwaqt li l-Fond ta’ Garanzija għall-Azzjonijiet Esterni huwa mmaniġġjat mill-BEI.

(40) Ara l-paragrafu 72 tad-dokument P8_TA-PROV (2019)0036 — Ir-Riżoluzzjoni tal-Parlament Ewropew tas-17 ta’ Jannar 2019 dwar ir-Rapport Annwali 2017 dwar il-kontroll tal-attivitajiet finanzjarji tal-BEI għall-2017 (2018/2151(INI)).